text: Bortløben gris er trygt hjemme hos sin ejer igen
  03 januar 2018 kl. 20.40
  En lokal mand i Sommersted blev onsdag genforenet med sin gris, der var stukket af tirsdag aften.
  Den store gris blev set og indfanget tirsdag aften på Tovskovvej ved Sommersted. Derfor rykkede politiet ud, mens Falck tog sig af den løsslupne gris.
  Men nu er grisen altså hjemme igen.
  Ole Aamann, vagtchef, Syd- og Sønderjyllands Politi: "Det var ikke overraskende en lokal mand."
  - Det var ikke overraskende en lokal mand, siger vagtchef hos Syd- og Sønderjyllands Politi, Ole Aamann, til TV SYD.
  - Han ringede selv her til morgen, slutter vagtchefen.
  Udover et par færdselsuheld med skrammer har både Syd- og Sønderjyllands og Sydøstjyllands politikredse haft en rolig onsdag aften.
  
  